 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ክፋል ዛንታ እያሱ በርሀ ካብ ጅብሩኽ ክሳብ ዓሳጋራ 21 ጥሪ 2020 መግለጺ ስእሊ, እያሱ ብቑልዕነቱን ኣብ ገድልን ብኣቆጻጽራ ኢትዮጵያ 1968 መቐለ ኣብ ሓያል ፖለቲካዊ ረስኒ ዝነበረትሉ እዋን እዩ ደርጊ ዝተቓወመ ጥራይ ዘይኮነስ ንምቅዋም ዝሓለነውን ብሞት ክቕጻዕ እዩ ኢሉ ካብ ዝእውጅ ውዒሉ ሓዲሩ ኣብዚ ጽንኩር ህሞት ኮይኖም ግን መናእሰይ ሕቡእ ዋህዮታት ወዲቦም ይንቀሳቐሱ ነይሮም ኣብ መናድቕ መቐለ ኣንጻር ደርግ ጭርሖታት ተጻሒፉ ይሓድር ነበረ ሽዑ ግርማይ በርሀ ኣብ ዓድግራት መምህር ነይሩ ቀዳምን ሰንበትን ግን ኣብታ ዝዓበየላ መቐለ እዩ ዘሕልፎ ሓደ መዓልቲ ግርማይ ብኸባቢ ሆሳእና ሕዚ 16 ዝበሃል ከባቢ ሕልፍ ክብል ኣብ መንደቕ ብቀይሕ ቀለም ዝተጽሓፈ ጽሑፍ ረኣየ ደርግ ካብ ሱሩ ክቡርቆቕ እዩ ዝብል ጭርሖ ብጽቡቕ ናይ ኢድ ጽሑፍ ዝተጽሓፈ ግርማይ እዚ ጽሑፍ ናይ መን ምዃኑ ኣይጠፍኦን ኣብ ገዝኦም ታኒካ ቀለም ምስረኸበ ድማ ነቲ ጥርጣርኡ ኣረጋጊጽሉ ናይ እያሱ ጽሕፈት እዩ! 